Tîm pêl-droed cenedlaethol Gogledd Iwerddon

Mae Tîm pêl-droed cenedlaethol Gogledd Iwerddon (Saesneg: Northern Ireland national football team) yn cynrychioli Gogledd Iwerddon yn y byd pêl-droed ac maent yn dod o dan reolaeth Cymdeithas Bêl-droed Gogledd Iwerddon (Saesneg: Irish Football Association) (IFA), corff llywodraethol y gamp yn y wlad. Mae'r IFA yn aelodau o gonffederasiwn Pêl-droed Ewrop (UEFA).

Rhwng 1882 a 1921 roedd un tîm yn cynrychioli Iwerddon gyfan gyda'r IFA yn rheoli'r gamp ar yr ynys, ond wedi sefydlu Gwladwriaeth Rydd Iwerddon a thîm pêl-droed cenedlaethol Gweriniaeth Iwerddon lleihawyd awdurdodaeth yr IFA i gynnwys Gogledd Iwerddon yn unig. Er hyn, roedd Gogledd Iwerddon yn parhau i ddewis chwaraewyr o Iwerddon gyfan hyd nes 1950.

Mae Gogledd Iwerddon wedi chwarae yn rowndiau terfynol Cwpan y Byd ar dair achlysur, ym Cwpan y Byd 1958, Cwpan y Byd 1982 a Cwpan y Byd 1986.

Pat Jennings sydd â'r record am y nifer fwyaf o ymddangosiadau dros ei wlad ar ôl ennill 119 cap dros Gogledd Iwerddon a David Healy sydd wedi sgorio'r nifer fwyaf o goliau dros Gogledd Iwerddon ar ôl rhwydo 36 gôl.

Cyfeiriadau

Categori:Pêl-droed yn Ewrop
Categori:Pêl-droed yng Ngogledd Iwerddon
Gogledd Iwerddon